दलित किसान जिसे ठाकुरों द्वारा ज़बरदस्ती पेशाब पिलाई गयी थी , हुआ लापता
बदायूं ज़िले के अज़म्पुर के एक दलित किसान जिन्हें सीताराम वाल्मीकि जिन्हें कुछ समय पहले प्रताड़ित किया गया था और 4 उच्च जाति के लोगों द्वारा ज़बरदस्ती पेशाब पिलाई गयी थी I मंगलवार से गायब हैं I रिपोर्टों के अनुसार ज़िला प्रशासन सीताराम के घरवालों को सुरक्षा प्रदान की है I
सीताराम के घर वालों का कहना है कि उन्हें सीतराम की कोई ख़बर नहीं है वहीँ पुलिस का कहना है कि वह भी उनकी तलाश कर रही है I
पुलिस के Additional Superintendent जितेन्द्र कुमार श्रीवास्तव ने कहा “उनके परिवार वालों की सुरक्षा को बढ़ा दिया गया है I सभी चार आरोपियों को गिरफ्तार कर लिया गया था और कोर्ट में भी पेश किया गया था I हम उसे तलाश कर रहे हैं I”
सीताराम के परिवार वालों द्वारा दर्ज़ की गयी शिकायत के अनुसार 23 अप्रैल को जब 43 वर्षीय सीताराम अपने परिवार की 10 बीघा ज़मीन पर काम करने गए तो उन्हें चार ठाकुरों विजय सिंह , पिंकू सिंह , शैलेन्द्र सिंह और विक्रम सिंह ने कहा कि वह पहले उनकी 20 बीघा ज़मीन पर काम करें I जब उन्होंने ये करने से मना कर दिया तो सीताराम को बुरी तरह पीटा गया I
सीताराम की पत्नी जयमाला ने कहा “जब सीताराम ने उनका काम करने से इनकार किया तो ठाकुरों को गुस्सा अगया और वह उसे पीटने लगे और इसके साथ ही उसे जातिवादी गाली देते रहे I वह उसे घसीटर गाँव के चौपाल पर ले गए जहाँ उसे नीम के पेड़ से बाँध दिया गया , उनकी मूंछे हटा दी गयी और उन्हें ज़बरदस्ती पेशाब पिलाई गयी I”
जयमाला ने ये भी कहा कि पूरे वक़्त ठाकुर ये कहते रहे “इनका है कौन, सरकार हमारी है I “
जब जयमाला ने पुलिस को फ़ोन किया तो पुलिस वहाँ पहुँची और सीताराम को आज़ाद किया और इससे ठाकुर वहाँ से हट गए I लेकिन उसी रात ठाकुरों द्वारा सीताराम के घर पर फिर से हमला किया गया I पुलिस को फिर से बुलाया गया और उन्होंने सीताराम और उनमें से एक ठाकुर विजय सिंह को Section 151 CrPC (arrest to prevent the commission of cognisable offences) के अंतर्गत गिरफ्तार किया गया I सीताराम अगले दिन ज़मानत पर बाहर आगये I
पुलिस के मुताबिक 29 अप्रैल को 4 आरोपियों के खिलाफ FIR दर्ज़ की गयी इसके बाद उन्हें 30 अप्रैल को 14 दिन की न्यायिक हिरासत में ले जाया गया I बताया गया है कि हज़रतपुर पुलिस स्टेशन के उस समय के SHO को जल्दी काम न करने के लिए निलंबित कर दिया गया है I
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva